Zadeva C-271/11

Techniko Epimelitirio Elladas (TEE) in drugi

proti

Ypourgos Esoterikon, Dimosias Dioikisis kai Apokentrosis in drugim

(Predlog za sprejetje predhodne odločbe, ki ga je vložilo Symvoulio tis Epikrateias)

„Zračni promet — Uredba št. 2042/2003 — Tehnični predpisi in upravni postopki na področju civilnega letalstva — Stalna plovnost zrakoplovov — Dovoljenje, izdano članom osebja, ki sodelujejo pri nalogah nadzora — Zahtevane kvalifikacije“

Povzetek – Sodba Sodišča (prvi senat) z dne 8. novembra 2012

Promet – Zračni promet – Uredba št. 2042/2003 – Stalna plovnost zrakoplovov in letalskih proizvodov, delov in naprav – Potrjevanje organizacij in osebja, ki se ukvarjajo s temi nalogami – Obveznost držav članic, da samodejno in brez izbirnega postopka potrdijo osebe, ki so na dan začetka veljavnosti uredbe opravljale te naloge – Neobstoj

Promet – Zračni promet – Uredba št. 2042/2003 – Stalna plovnost zrakoplovov in letalskih proizvodov, delov in naprav – Potrjevanje organizacij in osebja, ki se ukvarjajo s temi nalogami – Zahtevana usposobljenost – Obveznost zasedanja delovnega mesta z ustreznimi pristojnostmi – Obseg

Promet – Zračni promet – Uredba št. 2042/2003 – Stalna plovnost zrakoplovov in letalskih proizvodov, delov in naprav – Potrjevanje organizacij in osebja, ki se ukvarjajo s temi nalogami – Zahtevana usposobljenost – Obveznost predhodnega opravljanja vseh zahtevanih izobraževanj in usposabljanj ter biti ocenjen

Promet – Zračni promet – Uredba št. 2042/2003 – Stalna plovnost zrakoplovov in letalskih proizvodov, delov in naprav – Potrjevanje organizacij in osebja, ki se ukvarjajo s temi nalogami – Zahtevana usposobljenost – Razlika med imetniki licence za vzdrževanje zrakoplovov in imetniki visokošolske diplome – Neobstoj

Promet – Zračni promet – Uredba št. 2042/2003 – Stalna plovnost zrakoplovov in letalskih proizvodov, delov in naprav – Potrjevanje organizacij in osebja, ki se ukvarjajo s temi nalogami – Zahtevana usposobljenost – Petletne izkušnje na področju stalne plovnosti – Pogoj pridobivanja izkušenj – Določitev s strani držav članic – Dopustnost

Promet – Zračni promet – Uredba št. 2042/2003 – Stalna plovnost zrakoplovov in letalskih proizvodov, delov in naprav – Potrjevanje organizacij in osebja, ki se ukvarjajo s temi nalogami – Zahtevana usposobljenost – Petletne izkušnje na področju stalne plovnosti – Izkušnje, ki morajo vključevati vse vidike, namenjene zagotavljanju stalne plovnosti zrakoplova

Promet – Zračni promet – Uredba št. 2042/2003 – Stalna plovnost zrakoplovov in letalskih proizvodov, delov in naprav – Potrjevanje organizacij in osebja, ki se ukvarjajo s temi nalogami – Ukrepi, ki jih sprejme država članica in se nanašajo na razdelitev dejavnosti nadzora plovnosti zrakoplovov med več posebnih kategorij inšpektorjev pri pristojnem organu – Dopustnost

Vprašanja za predhodno odločanje – Pristojnost Sodišča – Meje – Pristojnost nacionalnega sodišča – Ugotavljanje in presoja dejstev spora – Nujnost vprašanja za predhodno odločanje in upoštevnost predloženih vprašanj – Presoja, ki jo opravi nacionalno sodišče

Glej besedilo odločbe. (Glej točki 29 in 30.)

Glej besedilo odločbe. (Glej točko 34.)

Člen 2 Uredbe št. 2042/2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami in določbo M.B.902 Priloge I k tej uredbi je treba razlagati tako, da imajo države članice ob sprejetju dodatnih ukrepov za izvajanje te uredbe možnost v okviru pristojnega organa iz določbe M.B.902 razdeliti dejavnosti nadzora plovnosti zrakoplovov med več posebnih kategorij inšpektorjev. (Glej točko 48 in točko 1 izreka.)

Določbo M.B.902(b)(1) Priloge I k Uredbi št. 2042/2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami je treba razlagati tako, da mora imeti vsaka oseba, zadolžena za pregled plovnosti zrakoplovov s kateregakoli vidika, petletne izkušnje, ki zajemajo vse vidike, namenjene zagotavljanju stalne plovnosti zrakoplova, in to samo te vidike. (Glej točko 53 in točko 2 izreka.)

Določbo M.B.902(b)(1) Priloge I k Uredbi št. 2042/2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami je treba razlagati tako, da lahko države članice določijo pogoje, pod katerimi so bile pridobljene vsaj petletne izkušnje na področju stalne plovnosti, ki jih mora imeti osebje, zadolženo za opravljanje pregleda plovnosti zrakoplovov. Natančneje, lahko se odločijo, da bodo upoštevale izkušnje, pridobljene v okviru zaposlitve v delavnici za vzdrževanje zrakoplovov, da bodo priznale izkušnje, pridobljene v okviru poklicne prakse med študijem aeronavtike, ali celo izkušnje, povezane s prejšnjim opravljanjem nalog inšpektorja za plovnost. (Glej točko 60 in točko 3 izreka.)

Določbo M.B.902(b) Priloge I k Uredbi št. 2042/2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami je treba razlagati tako, da ne razlikuje med imetniki licence za vzdrževanje zrakoplovov v smislu Priloge III k navedeni uredbi, naslovljene „Del 66“, in imetniki visokošolske diplome. (Glej točko 67 in točko 4 izreka.)

Določbo M.B.902(b) Priloge I k Uredbi št. 2042/2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami je treba razlagati tako, da lahko naloge inšpektorja za plovnost zrakoplovov opravljajo le osebe, ki so predhodno opravile vsa izobraževanja in usposabljanja, ki jih zahteva ta določba, in so bili na koncu teh izobraževalnih programov ocenjeni njihovo znanje in veščine. (Glej točko 73 in točko 5 izreka.)

Določbo M.B.902(b)(4) Priloge I k Uredbi št. 2042/2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami je treba razlagati tako, da lahko naloge inšpektorja za plovnost zrakoplovov opravljajo le osebe, ki so bile prej na položaju z ustreznimi pristojnostmi, ki potrjuje njihovo usposobljenost za opravljanje potrebnih tehničnih pregledov in usposobljenost za presojo, ali rezultati teh pregledov omogočajo izdajo dokumentov, ki potrjujejo plovnost zrakoplova, ki se pregleduje. Ustrezne pristojnosti, ki jih mora obsegati položaj, ki ga ima osebje, zadolženo za navedeni pregled, ne smejo biti mišljene le s hierarhičnega vidika, ampak jih je treba presojati glede na naloge, ki jih je treba opraviti in ki pomenijo obvladovanje vseh procesov, namenjenih zagotavljanju, da zrakoplov v vsej svoji obratovalni življenjski dobi izpolnjuje veljavne zahteve plovnosti in da se ga lahko varno uporablja. (Glej točki 77 in 78 ter točko 6 izreka.)